следва да бъде отправена до Европейския надзорен орган по защита на данните (http://www.edps.europa.eu/EDPSWEB/).
 ПРИЛОЖЕНИЕ III
 БЕЛЕЖКИ ОТНОСНО ПОПЪЛВАНЕТО
 I. СПЕЦИФИКАЦИИ НА КЛЕТКИТЕ ОТ ФОРМУЛЯРА НА ЗАЯВЛЕНИЕТО ЗА НАМЕСА, ИЗЛОЖЕН В ПРИЛОЖЕНИЕ I, КОИТО СЕ ПОПЪЛВАТ ОТ ПОДАТЕЛЯ
 Полетата на формуляра, отбелязани със знака (*), са задължителни и трябва да бъдат попълнени.
 Когато едно или повече полета от дадена клетка са отбелязани със знака „плюс“ (+), се попълва поне едно от тези полета.
 Не се въвеждат данни в клетките, отбелязани с думите „за служебно ползване“.
 Клетка 1: Подател
 Данните на подателя на заявлението се вписват в тази клетка. Тя съдържа информация за името и пълния адрес на подателя и неговия телефонен номер, номер на мобилен телефон или факс. Подателят може, когато е приложимо, да впише своя данъчен идентификационен номер, всеки друг национален регистрационен номер и своя регистрационен и идентификационен номер на икономически оператор (EORI номер), който представлява уникален за Съюза номер, даден от митнически орган в държава членка на икономическите оператори, участващи в митническа дейност. Подателят може да впише, когато е приложимо, адресa на своята електронна поща и на своя уебсайт.
 Клетка 2: Съюзно/Национално заявление
 Съответната клетка се отмята, за да се посочи дали заявлението е национално или съюзно заявление в съответствие с член 2, точки 10 и 11 от Регламент (ЕС) No 608/2013.
 Клетка 3: Статус на подателя
 Съответната клетка се отмята, за да се посочи статусът на подателя по смисъла на член 3 от Регламент (ЕС) No 608/2013. Заявлението включва документи за предоставяне на доказателство пред компетентния митнически отдел, че подателят има право да подава заявление.
 Клетка 4: Представител, подаващ заявлението от името на подателя
 Когато заявлението се подава посредством представител, данните на представителя се вписват в тази клетка. Заявлението съдържа доказателство за правомощията на представителя да действа като такъв в съответствие със законодателството на държавата членка, в която се подава заявлението, и съответстващата клетка се отмята.
 Клетка 5: Вид право, за което се отнася заявлението
 Видът(овете) право(а) върху интелектуална собственост, което(които) се защитава(т), се посочва(т) чрез отметка в подходящата клетка.
 Клетка 6: Държава членка или при случаите на съюзно заявление — държавите членки, в които се иска намеса на митническите органи
 Държавите членки или при случаите на съюзно заявление — държавите членки, в които се иска намеса на митническите органи, се посочват чрез отметка в подходящата клетка.
 Клетка 7: Представител по правни въпроси
 Данните на представителя, определен от подателя да отговаря за правните въпроси, се посочват в тази клетка.
 Клетка 8: Представител по технически въпроси
 В случай, че представителят по технически въпроси е различен от представителя, посочен в клетка 7, данните на представителя по технически въпроси се посочват в тази клетка.
 Клетка 9: Данни на определените представители по правни и технически въпроси в случай на съюзно заявление
 В случай на съюзно заявление данните на представителя или представителите, определени от подателя да отговаря(т) за техническите и правните въпроси в държавите членки, посочени в клетка 6, се предоставят в отделно приложение, което съдържа реквизитите с информация, искана в клетки 7 и 8. В случай че даден представител е определен за